তাণ্ডবের মাঝেই প্রেম! আহমেদাবাদে হাফ-সেঞ্চুরি হাঁকিয়ে এ কী করলেন হার্দিক?

ওয়েব ডেস্ক: আহমেদাবাদের সন্ধ্যা, সিরিজের নির্ণায়ক ম্যাচ, গ্যালারি ভর্তি সমর্থন – হার্দিক তাণ্ডবের জন্য এর থেকে ভালো মঞ্চ আর কিই বা হতে পারে! তবে শুধু ব্যাটেবলে নয়, ব্যক্তিগত জীবনেও নিজের এই ইনিংসকে স্মরণীয় করে রাখলেন পান্ডিয়া (Hardik Pandya)। গ্যালারিতে তাঁর জন্য গলা ফাটানোর তালিকায় এক মহিলাকে চুম্বন ছুঁড়ে দিলেন তিনি। হার্দিকের হাফ-সেঞ্চুরির সঙ্গে এক ফিল্মি নাটকীয়তা দেখল আহমেদাবাদ।

এদিন পাঁচ নম্বরে ব্যাট করতে নেমেই বাইশ গজে ঝড় তোলেন হার্দিক। প্রথম বলেই বিশাল ছক্কা হাঁকিয়ে বল পাঠান ক্যামেরাম্যানের দিকে। এরপর দক্ষিণ আফ্রিকার স্পিনার জর্জ লিন্ডের ওভারে আরও ভয়ঙ্কর ব্যাটিং করেন তিনি। ভারতীয় দলে যে ফিনিশারের ভ্যাকেনসি খালি ছিল, তাতে একশোয় একশো পেলেন হার্দিক। মাত্র ২৫ বলে খেলেন ৬৩ রানের ঝোড়ো ইনিংস।

আরও পড়ুন: আইপিএলের আগেই মালিকানা বদল হচ্ছে KKR-এর!

এদিন নিজের হাফ-সেঞ্চুরি হতেই ব্যাট তুলে গ্যালারির দিকে তাকিয়ে সেলিব্রেট করেন হার্দিক। সেই সঙ্গে মাহিকা শর্মার (Mahieka Sharma) উদ্দেশে উড়িয়ে দেন একের পর এক চুম্বন (Flying Kiss)। এটাকেই অনেকে হার্দিকের ব্যক্তিগত জীবনের নতুন সমীকরণের সিলমোহর হিসেবে দেখছেন। কারণ, বেশ কিছুদিন ধরেই মাহিকা শর্মার সঙ্গে সম্পর্কে দেখা যাচ্ছে হার্দিক পান্ডিয়াকে। আর এদিন তাঁর ব্যাটিং উপভোগ করতে গ্যালারিতে উপস্থিত ছিলেন মাহিকাও।

এদিকে এদিন নিজের নাম এক রেকর্ডবুকেও লিখিয়ে নিলেন হার্দিক। ভারতের হয়ে টি-২০ ক্রিকেটে দ্রুততম অর্ধশতরানের তালিকায় এখন দ্বিতীয় স্থানে উঠে এলেন তিনি। প্রথমে রয়েছেন ১২ যুবরাজ সিং, যিনি ২০০৭-এর বিশ্বকাপে ইংল্যান্ডের বিরুদ্ধে মাত্র ১২ বলে হাফ-সেঞ্চুরি করেছিলেন। আজ হার্দিক ১৬ বলে করলেন এই কীর্তি।